नई दिल्लीः चेन्नई सुपर किंग्स को किंग्स इलेवन पंजाब के हाथों टूर्नामेंट की पहली हार मिल चुकी है। रोमांचक मुकाबले में पंजाब ने चेन्नई को 4 रनों से हराया। अंतिम ओवर में 17 रनों की जरूरत थी, लेकिन मोहित शर्मा ने टीम को हार से बचा लिया। चेन्नई को पहला झटका दूसरे ओवर की अंतिम गेंद पर शेन वाटसन(11) के रूप में लगा। उन्हें मोहित शर्मा ने आउट किया। इसके बाद पांचवे ओवर की पहली ही गेंद पर एंड्रयू टाय ने मुरली विजय(12) के रूप में पंजाब को दूसरी सफलता दिलाई। इसके बाद चेन्नई उस वक्त मुसीबत में आ गई जब सातवें ओवर की चाैथी गेंद पर कप्तान रविचंद्रन अश्विन ने अंपायर के फैसले को चुनाैती दी। दरअसल, सैम बिलिंग्स अश्विन का सामना कर रहे। गेंद पैड पर लगी आैर बाउंड्री पर जा पहुंची। अश्विन ने एल्बीडब्ल्यू की अपील की लेकिन अंपायर ने 4 रन दे दिए। अश्विन ने रिव्यू मांगा जिसमें बिलिंग्स साफ आउट होते दिख रहे थे। इसके बाद अंपायर ने गलती मानते हुए बिलिंग्स को आउट दिया आैर पंजाब ने तीसरा शिकार कर लिया। इसके बाद अंबाती राडुयू 14वें ओवर की चाैथी गेंद पर रन आउट हो गए आैर 49 रन बनाकर पवेलियन लाैटे।